Pandemická situácia na Slovensku sa každým dňom len a len zhoršuje. Odborníci varujú pred humanitárnou krízou a Heger dokonca nevylučuje ani možnosť celoštátneho lockdownu.
Ak počet pacientov s COVID-om presiahne hranicu 3200 a reprodukčné číslo vírusu bude väčšie ako 1, Slovensko čakajú výrazne zmeny. S najväčšou pravdepodobnosťou, by sme mohli zažiť lockdown podobný tomu rakúskemu.
Naši susedia budú úž budúci rok požadovať povinné očkovanie a celonárodný lockdown môže trvať aj okolo dvadsať dní.
Podobné opatrenia môže, v prípade extrémneho zhoršenia sa situácie prijať aj Slovensko. Informoval o tom minister zdravotníctva Vladimír Legvarksý. Nové, prísnejšie opatrenia boli schválené vládou už včera, 18. novembra. Podľa nariadení nás od budúceho týždňa čaká lockdown pre nezaočkovaných, ktorý by mal stabilizovať situáciu a zastaviť nárast nových pacientov v nemocniciach.
"Ide o odporúčanie odborníkov z konzília, ktorým sa premiér Eduard Heger vždy zaoberá a ak k takejto situácii príde, bude promptne reagovať.
Zvolať rokovanie vlády môže kedykoľvek, keď si to bude situácia vyžadovať a ako povedal aj včera na tlačovej konferencii, tieto opatrenia sú dočasné, čo znamená, že sa budú meniť v závislosti od aktuálnej situácie v nemocniciach. Ak bude kritická, nie je vylúčené sprísnenie opatrení," uviedla Ľubica Janíková, hovorkyňa Eduarda Hegera.
Legvarský taktiež varuje, že v prípade nárastu počtu hospitalizovaných, nemocnice nebudú schopné praktizovať "bielu medicínu". V preklade to znamená, že pomoc sa dostane len covid-pozitývnym pacientom alebo ľuďom, v priamom ohrození života.
V takomto prípade, Slovensko zažije humanitárnu krízu. Legvarský uviedol, že je dohodnutý s ostatnými krajinami Európskej únie, že nám poskytnú voľné lôžka v nemocniciach za hranicami.
Kedy presne sa Slovensko môže ocitnúť v takejto situácii je zatiaľ neznáme. Podľa matematika Richarda Kollára, však 3200 hospitalizovaných môžem dosiahnuť už budúci týždeň. Všetko záleží od novo-prijatého covid automatu, ktorý bude platiť od budúceho týždňa.
zdroj: tvnoviny.sk